NoteTab Light
NoteTab Light er ren tekstbehandling uden nogen form for skrifttyper og formatering. Det er lynhurtigt, kan arbejde på meget store filer og have mange filer åbne samtidig i faneblade. Og det husker, hvilke filer du har åbne, næste gang du starter programmet. 

Der er mange funktioner til at bearbejde den rene tekst. Du kan oprette klikbare indeks over dine dokumenter, få udregnet matematiske formler og en søg og erstat-funktion, der virker i flere dokumenter på én gang. NoteTab Light kan automatisk indsætte eller fjerne html-koder, så du fx nemt kan lave hjemmesider med programmet. Specielle redigeringsfunktioner kan programmeres i det indbyggede makrosprog.